ሀገሪቷ አሁን ያጋጠማትን ችግር ለመፍታት የጠቅላይ ሚኒስትሩ ስልጣን መልቀቅ ብቻ መፍትሄ እንደማይሆን አቶ ልደቱ አያሌው ገልጸዋል
ጠቅላይ ሚኒስትር ኃይለማርያም ደሳለኝ ኢትዮጵያያጋጠማትን ችግር ለመፍታት በማሰብ ስልጣን ለመልቀቅ ጥያቄ ማቅረባቸው ተገቢ እና የሚደነቅ ቢሆንም ሀገሪቷ አሁን ያጋጠማትን ችግር ለመፍታት የሳቸው ስልጣን መልቀቅ ብቻ መፍትሄ እንደማይሆን ፖለቲከኛ አቶ ልደቱ አያሌው ከዋልታ ጋር ባደረጉት ቆይታ ገልጸዋል፡፡የፖለቲካ ፓርቲዎች፣ የሀይማኖት አባቶች፣ ምሁራን፣ ታዋቂ ሰዎች፣ ወጣቶ እና የተለያዩ የህብረተሰብ ክፍሎች ያለ ልዩነት ለሀገር ሰላም እና መረጋጋት መስራት እንደሚገባ አስገንዝበዋል፡፡እስካሁን በሀገሪቱ ለተከሰተው ቀውስ ከመንግስት ባሻገር ሁሉም አካላት በተለይ የፖለቲካ ፓርቲዎች ተጠያቂ ናቸውም ብለዋል፡፡በቀጣይ በሀገሪቱ የጋራ መግባባት በመፍጠር ለሰላምና ልማትም ሁሉም በጋራ መስራት እንደሚጠበቅበትም አሳስበዋል፡፡